Vikipediya:İdarəçi statusuna ərizələr - Haqqinda Melumat - Vikipedia
İdarəçi statusuna ərizə — yalnız səsvermə ixtiyarına malik, təcrübəli istifadəçi tərəfindən təqdim edilə bilər. İstifadəçi statusuna ərizə təqdim etməklə istifadəçi Vikipediyadakı ümumi fəaliyyəti ilə yanaşı səsvermə zamanı qayda-qanuna nəzarət etməyi, texniki dəstək verməyi və yaranacaq mübahisələri Vikipediya qaydalarına uyğun həll etməyi öz öhdəsinə götürmüş olur.
İdarəçilərin və bürokratların seçilməsi qaydaları:
Namizədliyə səsvermə başlayan kimi səsvermənin başlama tarixi və saatı, eyni zamanda səsvermənin bitmə tarixi və saatı mütləq göstərilməlidir. İdarəçilərin və bürokratların seçilməsində səsvermə müddəti yalnız 15 gün davam edə bilər. Səsvermə o zaman baş tutmuş hesab olunur ki, səsvermə hüququ olan istifadəçilərin səslərinin cəmi (leyhinə, əleyhinə və bitərəf səslər ) 15-dən az olmasın.
Səsvermənin yekununu elan etmək yalnız Vikipediya bürokratının ixtiyarındadır. Yalnız səsvermənin yekunu elan edildikdən sonra bürokrat istifadəçiyə idarəçi və ya bürokrat "texniki bayrağını" təqdim edə bilər. İdarəçi o zaman seçilmiş hesab edilir ki, onun leyhinə yığdığı səslərin sayı ümumi səslərin 2/3 hissəsini, yəni 66,6%-ni təşkil etsin. Bürokrat seçkisində müsbət səslər ümumi səslərin 3/4 (75 %) hissəsini təşkil etməlidir.
Ərizənin təqdimatı
İdarəçiliyə ərizə verməzdən öncə Vikipediya:İdarəçilər, İdarəçilərin fəaliyyəti və Vikipediya:Səsvermə səhifələri ilə tanış olun.
Namizədin adını "/" işarəsindən sonra yazın və "yarat" düyməsini vurun:
İdarəçi namizədliyinə ərizə sərbəst formada, lakin ciddi yazılır. Zarafat və ya yumorla yazılan mətn ciddi qəbul edilməyə bilər.
Sizə verilən bütün suallara cavab verməniz vacibdir.
Ərizə məqaləsi hazır olandan sonra onun adını aşağıdakı siyahıya daxil edin.
Təqdim olunmuş ərizələr siyahısı
Keçmiş ərizələr
İdarəçi statusunun təqdim edilməsi İstifadəçilərin hüquqları jurnalında göstərilir, idarəçilikdən çixarılmaları barədə məlumat — Metada hüquqlar jurnalında göstərilir (İstifadəçini tapmaq üçün "Title" səhifəsində: "user:ad@azwiki" yazılmalıdır)
Last edited on 15 oktyabr 2016, at 11:47